Diari Oficial de la Generalitat Valenciana


Sumari del DOGV 8911, del 23-09-2020 (2020/7604)

RESOLUCIÓ de 13 d'agost de 2020, de la Direcció General d'Emergència Habitacional, Funció Social de l'Habitatge i Observatori de l'Hàbitat i la Segregació Urbana, per la qual s'atorguen, mitjançant concessió direct,a les ajudes establides en el Decret 201/2019, de 4 d'octubre, del Consell, d'aprovació de les bases reguladores i del procediment de concessió directa d'ajudes urgents a les persones o unitats de convivència residents als municipis afectats pels danys produïts pel temporal de pluges, fenòmens costaners i vents produïts a la Comunitat Valenciana entre l'11 i el 14 de setembre de 2019. Quarta resolució parcial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8911

Data del DOGV
:   23-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7604


Data del document
:   13-08-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 13 d'agost de 2020, de la Direcció General d'Emergència Habitacional, Funció Social de l'Habitatge i Observatori de l'Hàbitat i la Segregació Urbana, per la qual s'atorguen, mitjançant concessió direct,a les ajudes establides en el Decret 201/2019, de 4 d'octubre, del Consell, d'aprovació de les bases reguladores i del procediment de concessió directa d'ajudes urgents a les persones o unitats de convivència residents als municipis afectats pels danys produïts pel temporal de pluges, fenòmens costaners i vents produïts a la Comunitat Valenciana entre l'11 i el 14 de setembre de 2019. Quarta resolució parcial. [2020/7604]  
Vistes les sol·licituds d'ajudes presentades i que consten en la Direcció General d'Emergència Habitacional, Funció Social de l'Habitatge, Observatori de l'Hàbitat i Segregació Urbana, i tenint en compte els següents  
  
Antecedents de fet  
Primer. Mitjançant el Decret 201/2019, de 4 d'octubre, del Consell, es van aprovar les bases reguladores i el procediment de concessió directa d'ajudes urgents a les persones i unitats de convivència residents en els municipis afectats pels danys produïts pel temporal de pluges, fenòmens costaners i vents produïts a la Comunitat Valenciana entre l'11 i el 14 de setembre de 2019 la publicació del qual va tindre lloc en el Diari Oficial de la Generalitat Valenciana en data 9 d'octubre de 2019 (DOGV 8653).  
Segon. D'acord amb el que s'estableix en l'article 6 del Decret 201/2019, de 4 d'octubre, el termini per a presentar sol·licituds es va establir en 15 dies a partir de l'endemà de la seua publicació en el Diari Oficial de la Generalitat Valenciana, és a dir, fins al dia 30 d'octubre inclusivament.  
Tercer. L'article 5 del Decret 201/2019, de 4 d'octubre, del Consell, estableix l'import global màxim de les ajudes a concedir derivades d'aquest decret per import de 500.000 euros amb fons propis de la Generalitat, assignant 250.000 euros per a l'anualitat 2019 i 250.000 euros per a l'anualitat de 2020, regulant així mateix que aquestes ajudes s'imputaran a la línia pressupostària que s'habilite mitjançant expedient de modificació pressupostària.  
Quart. Segons es fa constar en l'informe subscrit per l'oficina tramitadora de la postemergència habilitada per la Generalitat, a l'empara del que s'estableix en el Decret 201/2019, de 4 d'octubre, s'han presentat 132 sol·licituds d'ajudes per al lloguer d'habitatge per aquelles persones o unitats de convivència l'habitatge habitual i permanent de les quals, localitzat en alguna de les zones dels municipis que es descriuen en l'annex I del mencionat decret, ha sigut destruït totalment pel temporal, ha patit danys que afecten l'estructura de manera que no es garantisca la seguretat dels habitants de l'habitatge, o ha patit danys que impedisquen el normal desenvolupament de les activitats domèstiques ordinàries amb unes mínimes condicions d'habitabilitat. En aquest sentit, s'han emés els informes tècnics favorables que verifiquen l'estat dels habitatges dels peticionaris i la concurrència de la resta de requisits exigits en aquest article per a sol·licitar les ajudes de lloguer regulades en el decret, i es proposa la concessió de la subvenció a les persones o unitats de convivència que s'esmenten en la present resolució.  
  
Cinqué. Existeixen nou sol·licituds d'ajudes respecte de les quals, revisada la documentació presentada i considerant el límit de crèdit existent, compleixen els requisits establits en el decret esmentat anteriorment i es troben en disposició de ser ateses, tal com estableixen les bases reguladores.  
Sisé. Finalment, s'ha comprovat el compliment de les obligacions fiscals, tributàries i amb la Seguretat Social de les persones o unitats per a les quals es proposa la concessió de les ajudes sol·licitades amb resultat positiu.  
Seté. En l'expedient HBDANA/2019/75 s'ha presentat un escrit a través de l'Ajuntament de la localitat de San Fulgencio (Alacant) on se sol·licita el desistiment de la sol·licitud, fent constar el retorn a l'habitatge danyat.  
Huité. D'altra banda consta la circumstància de la presentació a través del registre telemàtic de la Generalitat d'una sol·licitud d'ajudes fora del termini establit en l'article 6 del Decret 201/2019, en data 14.02.2020.  
  
Fonaments de dret  
Primer. De conformitat amb l'article 8 del Decret 201/2019, de 4 d'octubre, del Consell, és competent per a resoldre sobre la concessió de les ajudes la persona titular de la direcció general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, i sobre la base de l'Acord del Consell de 20 de setembre de 2019 d'inici d'actuacions per a pal·liar els danys produïts pel temporal, la Llei 38/2003, de 17 de novembre, general de subvencions i la Llei 1/2015, de 6 de febrer de la Generalitat, d'hisenda pública, sector públic instrumental i de subvencions.  
Segon. El Decret 201/2019, de 4 d'octubre, del Consell té per objecte aprovar les bases reguladores i establir el procediment per a la concessió directa d'ajudes per a lloguer d'habitatge a persones i unitats de convivència l'habitatge habitual i permanent de les quals localitzat en alguna de les zones dels municipis que es detallen en l'annex I, haja sigut destruït totalment, haja patit danys que afecten l'estructura de manera que no es garantisca la seguretat dels habitants de l'habitatge, o haja patit danys que impedisquen el desenvolupament normal de les activitats domèstiques ordinàries amb unes mínimes condicions d'habitabilitat com a conseqüència del temporal de pluja, fenòmens costaners i vent produït per la DANA esdevinguda al Mediterrani entre l'11 i el 14 de setembre de 2019. En aquest sentit, per habitatge habitual s'entendrà exclusivament el que constitueix el domicili de residència efectiva, continuada i permanent de la unitat familiar o de convivència.  
  
Tercer. D'acord amb l'article 3 del mencionat Decret, les persones o unitats de convivència beneficiàries d'aquestes ajudes són les persones físiques que tinguen la seua residència habitual i permanent en un habitatge situat en algun dels municipis que es descriuen en l'annex I, i que s'haja vist afectat pel temporal com a conseqüència directa de la DANA esdevinguda el setembre de 2019, circumstància que obligue la persona o unitat de convivència a l'arrendament d'un habitatge per a destinar-lo a la seua residència habitual.  
Quart. Segons disposa l'article 4, es concedirà una ajuda per habitatge afectat fins a un màxim conformement amb la quantitat indicada en l'annex III, que podrà cobrir fins al 100 % de la renda de lloguer, per un període inicial de sis mesos que podrà ser prorrogat per dos períodes de tres mesos consecutius. Finalitzat el termini per al qual s'ha concedit l'ajuda inicial de sis mesos o qualsevol de les pròrrogues, article 11, en el mes següent s'efectuarà la justificació de la destinació d'aquesta mitjançant aportació de la documentació que acredite el pagament del lloguer.  
Cinqué. En relació amb l'expedient respecte del qual s'ha presentat escrit de desistiment de la sol·licitud i renúncia al possible dret a l'ajuda ha d'aplicar-se l'article 94 de la Llei 39/2015 d'1 d'octubre de procediment administratiu comú de les administracions públiques que disposa que tot interessat podrà desistir de la seua sol·licitud o, quan això no estiga prohibit per l'ordenament jurídic, renunciar als seus drets. I que tant el desistiment com la renúncia podran fer-se per qualsevol mitjà que permeta la seua constància, sempre que incorpore les signatures que corresponguen d'acord amb el que es disposa en la normativa aplicable. L'Administració acceptarà de pla el desistiment o la renúncia, i declararà conclús el procediment llevat que, havent-se personat en aquest tercers interessats, instaren aquests la seua continuació en el termini de deu dies des que van ser notificats del desistiment o renúncia.  
  
Sisé. Respecte a l'expedient la sol·licitud del qual va ser presentada en data 14.02.2020 cal ajustar-se al que es disposa en l'article 6 del Decret 201/2019, de 4 d'octubre, sobre les bases reguladores i procediment. No cal admetre una sol·licitud extemporània perquè el mencionat decret és una norma general que vincula tant l'Administració com els ciutadans.  
  
Per tot el que s'ha exposat, vist l'informe elaborat per l'oficina tramitadora de la postemergència en relació amb les ajudes urgents al lloguer d'habitatge, segons l'apartat 3 de l'article 7 del Decret 201/2019, pel qual es descriuen les persones proposades per a ser beneficiàries de la subvenció, detallant les actuacions i verificacions realitzades a aquest efecte, i la proposta de resolució de la persona titular de la subdirecció general d'Emergència Habitacional, Funció Social i Observatori de l'Hàbitat i la Segregació Urbana, resolc:  
  
Primer  
Concedir l'ajuda per a atendre les despeses de lloguer d'habitatge equivalent a sis mensualitats per l'import màxim assenyalat en l'annex III del Decret 201/2019, de 4 d'octubre, del Consell o, en el seu cas, per l'import de la renda del lloguer satisfet per les persones beneficiàries, per al supòsit de disposar de contracte d'arrendament en el moment de formular la sol·licitud, a les persones o unitats de convivència descrites en l'annex I d'aquesta resolució. L'import de la present resolució de concessió ascendeix a vint-i-tres mil quaranta euros (23.040 ?) que s'imputarà a l'aplicació 07.78.32.465.01, línia S1727 del capítol IV, de l'estat de despeses del pressupost de la Generalitat per a 2020, la dotació del qual resulta ser per un import total de 250.000 euros.  
  
  
Segon  
Reconéixer l'obligació i proposar el pagament de l'import de l'ajuda concedida a cada persona o unitat de convivència beneficiària segons l'annex I de la present resolució.  
  
Tercer  
Finalitzat el termini per al qual s'ha concedit l'ajuda inicial de sis mesos, durant el mes següent es procedirà a la justificació de la destinació d'aquesta mitjançant l'aportació dels rebuts justificatius que acrediten el pagament del lloguer, així com una còpia del contracte d'arrendament subscrit, en el cas dels expedients que no s'haja presentat aquest contracte juntament amb la sol·licitud de l'ajuda. Aquesta documentació justificativa es dirigirà a la Direcció General d'Emergència Habitacional, Funció Social de l'Habitatge i Observatori de l'Hàbitat i la Segregació Urbana. Per a això, podrà presentar la documentació en les oficines de coordinació de la postemergència habilitades per la Generalitat i altres oficines habilitades a aquest efecte als ajuntaments de les localitats on se situen els habitatges.  
  
Quart  
En l'últim mes del període inicial pel qual se subvenciona la renda de lloguer, la persona beneficiària podrà presentar sol·licitud de pròrroga per tres mesos, de l'ajuda al lloguer juntament amb la declaració responsable per la qual es justifique que es mantenen les circumstàncies que van donar lloc a la concessió de l'ajuda. Aquesta sol·licitud es dirigirà a la Direcció General d'Emergència Habitacional, Funció Social de l'Habitatge i Observatori de l'Hàbitat i la Segregació Urbana de la Conselleria d'Habitatge i Arquitectura Bioclimàtica.  
  
Cinqué  
En el suposat cas que la subvenció rebuda supere la renda real reportada de lloguer, s'executarà el reintegrament de les quantitats abonades en concepte d'ajuda sobre el cost de la renda de lloguer efectivament pagat, una vegada presentada la documentació justificativa que acredita el pagament de la renda, o bé s'ajustarà el càlcul de la subvenció corresponent a abonar sobre l'import d'ajuda a concedir en el cas de sol·licitud de pròrroga de l'ajuda.  
  
Sisé  
Les persones beneficiàries d'aquesta subvenció quedaran obligades a sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció. Igualment quedaran, en tot cas, subjectes a les obligacions i control imposats per l'article 14 i concordants de la Llei 38/2003, de 17 de novembre i de la Llei 1/2015, de 6 de febrer.  
  
La Conselleria d'Habitatge i Arquitectura Bioclimàtica podrà realitzar totes les inspeccions tècniques i administratives que es consideren necessàries a fi de confirmar la correcta execució d'aquesta ajuda.  
  
Seté  
Acceptar el desistiment presentat per l'interessat en l'expedient HBDANA/2019/75 descrit en l'annex II d'aquesta resolució, i acordar en conseqüència l'arxivament de l'expedient.  
  
Huité  
Inadmetre la sol·licitud presentada per la persona interessada per extemporaneïtat a la persona o unitat de convivència assenyalada en l'annex III d'aquesta resolució, i acordar en conseqüència l'arxivament de l'expedient.  
  
València, 13 d'agost de 2020.- El secretari autonòmic d'Habitatge i Funció Social (art. 5.4 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica): César Jiménez Doménech.